Mobúlú na Bas-Congo na mobú mwa 2007 sánzá ya 2

Mobúlú na Bas-Congo na mobú mwa 2007 sánzá ya 2 Kobanda mokɔlɔ mwa 31 sánzá ya yambo téé mokɔlɔ mwa 3 sánzá ya 2 mobú mwa 2007, na engúmba ya Matadi, Bóma mpé Móanda na etúka ya Bas-Congo (na sidi-wesita ya ), mobúlú muye musopisáká makilá míngi musálamáká kati na bato baye bazaláká bato na lingómbá lya politíki-religieux (boyambi) Bundu dia Kongó na bapɔlisi mpé basɔdá.<br\>

Ɛngɛ́bɛ́nɛ na *Ministre ya *Intérieur, *général Denis Kalume Numbi, bapɔlisi mpé basɔdá zómi bakufáká na bibuni bya batamboli mpé balandi ba Bundu dia Kongó ntúkú sambo na sambo bakufáká na masási ma basɔdá na bapɔlisi baye batindamáká na mbulamatali mpó na kopekisa botamboli bûna. Ɛngɛ́bɛ́nɛ na basáli ba ONU na Kongó-Kinsásá (MONUC) batamboli pɛnɛpɛnɛ na nkámá mɔ̌kɔ́ na ntúkú mísáto na mínei bakufáká mpé bangó *bacondamnáká bapɔlisi na basɔdá mpó na misálá mya bangó na kopekisáká botamboli wâná. Ɛngɛ́bɛ́nɛ na Bundu dia Kongó balandi sɔ́kɔ́ nkámá sambo na ntúkú mítáno basilá kokúfa na bitumba bûna.